cyanic-selkie/wikianc huggingface dataset:
অ্যাস্ট্রিড স্ট্যাম্প ফেডারসন
জীবনী
স্ট্যাম্প পতিতাবৃত্তির বিরুদ্ধে লড়াইয়ে অংশ নিয়েছিলেন এবং অবিবাহিত নারীসহ পুরুষ ও নরীদের মধ্যে বৃহত্তর সমতার জন্য লড়াই করেছিলেন। ১৮৮২ সালের শুরুর দিকে তার স্বামী তার নারীবাদী স্বার্থ এবং ডেনিশ উইমেন্স সোসাইটির কোপেনহেগেন শাখার সদস্যপদকে সমর্থন করেছিলেন। তিনি সফলভাবে সমিতির অবস্থানকে শক্তিশালী করতে এবং প্রদেশগুলিতে তার প্রভাব বিস্তার করেছিলেন। ১৮৮৩ সালের এপ্রিল মাসে, তিনি উইমেন্স সোসাইটি বোর্ডের সদস্য হন, তিনি ১৮৮৭ সাল পর্যন্ত এই পদে অধিষ্ঠিত ছিলেন, যদিও তিনি ১৯০৩ সালে বোর্ডে পুনরায় নির্বাচিত হন। তিনি ১৯১৪ সালে কোপেনহেগেনে নারীদের অধিকার নিয়ে প্রথম নর্ডিক সভায় সভাপতিত্ব করেন।
স্ট্যাম্প ১৯২২ সালে তার ৭০ তম জন্মদিনে গোল্ড মেডেল অফ মেরিট পেয়েছিলেন। ১৯৩০ সালের ১ এপ্রিল তিনি কোপেনহেগেনে মারা যান। তাকে জংশোভেড সমাধিক্ষেত্রে সমাধিস্থ করা হয়েছিল, যদিও তার সমাধিটি এখন আর নেই।
ডায়মা
ডায়মা (ওরফে ক্লডিয়া ডি'অডিও) (জন্ম ৮ এপ্রিল, ১৯৮০) একজন সুইজারল্যান্ডীয় গায়ক। তিনি জুরিখের শহরতলী শ্লিরেন -এ জন্মগ্রহণ করেন। তার বাবা-মা দুজনেই ইতালীয় অভিবাসী। তিনি ডায়েটিকনে বড় হয়েছেন, যেটি তার জন্মস্থানের কাছাকাছি। সাত বছর বয়সে, তিনি তার নিজ শহরের গির্জার গায়কদলে ছিলেন।
খোন্দকার দেলোয়ার হোসেন
খন্দকার দেলোয়ার হোসেন (১ ফেব্রুয়ারি ১৯৩৩ - ১৬ মার্চ ২০১১) একজন বাংলাদেশী রাজনীতিবিদ ছিলেন। তিনি বাংলাদেশ জাতীয়তাবাদী দলের (বিএনপি) ষষ্ঠ মহাসচিব হিসাবে দায়িত্ব পালন করেন। তিনি ঢাকা-১ ও মানিকগঞ্জ-১ (ঘিওর-দৌলতপুর) আসন থেকে মোট পাঁচবার সংসদ সদস্য নির্বাচিত হন। ভাষা আন্দোলনে ভূমিকার জন্য ২০০৫ সালে একুশে পদকে ভূষিত হন।
প্রাথমিক ও শিক্ষা জীবন
১৯৩৩ সালের ১ ফেব্রুয়ারি তৎকালীন ঢাকা জিলার মানিকগঞ্জ মহুকুমার ঘিওর উপজেলার বালিয়াখোড়া ইউনিয়নের খিরাই পাচুরিয়া গ্রামে খোন্দকার দেলোয়ার হোসেন জন্ম গ্রহণ করেন। তার পিতা মৌলবী খোন্দকার আবদুল হামিদ ছিলেন একজন আলেম এবং মাতার নাম আকতারা খাতুন। তিনি মানিকগঞ্জ হাইস্কুল থেকে ১৯৪৭ সালে প্রবেশিকা ও মানিকগঞ্জ দেবেন্দ্র কলেজ হতে ১৯৪৯ সালে আইএ পাস করেন। ১৯৫২ সালে ঢাকা বিশ্ববিদ্যালয় থেকে অর্থনীতিতে বিএ অনার্স ও ১৯৫৩ সালে এমএ পাস করে একই বিশ্ববিদ্যালয় থেকে ১৯৫৫ সালে আইন শাস্ত্রে স্নাতক (এলএলবি) ডিগ্রি অর্জন করেন।
রাজনৈতিক ও কর্মজীবন
খন্দকার দেলোয়ার হোসেন ১৯৫২ সালে তিনি বাংলা ভাষা আন্দোলনের মাধ্যমে রাজনৈতিক জীবন শুরু করেছিলেন। সিলেটের মুরারী চাঁদ কলেজে অর্থনীতির অধ্যাপক হিসেবে তার কর্মজীবন শুরু করে পরে মানিকগঞ্জ মহকুমা আদালতে আইন পেশায় যোগদেন।
১৯৫৭ সালে আবদুল হামিদ খান ভাসানীর ন্যাশনাল আওয়ামী পার্টিতে যোগ দিয়ে ১৯৬৫ সালে পার্টির মানিকগঞ্জ মহকুমা শাখার সভাপতি নির্বাচিত হন। ১৯৬৬ সালে ছয়দফা আন্দোলনে ও ঊনসত্তরের গণঅভ্যুত্থানে সক্রিয় ভূমিকা ছিল। তিনি ১৯৭০ সালে ন্যাশনাল আওয়ামী পার্টির প্রার্থী হয়ে পাকিস্তান জাতীয় পরিষদ নির্বাচনে প্রতিদ্বন্দ্বিতা করেন।
তিনি ১৯৭১ সালে মুক্তিযুদ্ধের একজন সংগঠক এবং মুক্তিযুদ্ধে সরাসরি অংশগ্রহণ করেন। ২৫ মার্চ ১৯৭১ সালে পাকিস্তান বাহিনীর গণহত্যা শুরুর পর মানিকগঞ্জে বিপ্লবী কম্যান্ড কাউন্সিলের সদস্য ছিলেন তিনি।
১৯৭৮ সালে জাতীয়তাবাদী গণতান্ত্রিক দল গঠিত হলে তিনি যোগ দেন এবং দলের মানিকগঞ্জ জেলা শাখার আহবায়ক হিসেবে দায়িত্ব পালন করেন। বাংলাদেশ জাতীয়তাবাদী দল (বিএনপি) প্রতিষ্ঠার পর ১৯৭৯ সালে খোন্দকার দেলোয়ার হোসেন দলের মানিকগঞ্জ জেলা শাখার সভাপতি নির্বাচিত হন। ১৯৮৫ সাল থেকে তিনি ছিলেন বিএনপির জাতীয় স্ট্যান্ডিং কমিটির সদস্য নির্বাচিত হন।
স্বৈরাচারী শাসন বিরোধী আন্দোলনে খোন্দকার দেলোয়ার হোসেন উল্লেখযোগ্য ভূমিকা রাখেন।
তিনি ঢাকা-১ (ঘিওর-দৌলতপুর) আসন থেকে ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে প্রথম বার সংসদ সদস্য নির্বাচিত হয়েছিলেন। এর পর মানিকগঞ্জ-১ (ঘিওর-দৌলতপুর) আসন থেকে ৫ম, ৬ষ্ঠ, ৭ম, ৮ম জাতীয় সংসদ নির্বাচনে মোট সংসদ সদস্য নির্বাচিত হয়েছিলেন।   একাধিকবার তিনি চিফ হুইপ ও বিরোধী দলীয় চিফ হুইপের দায়িত্ব পালন ও দুই মেয়াদে পার্লামেন্ট মেম্বার্স ক্লাবের সভাপতি এবং বিভিন্ন সংসদীয় কমিটির সভাপতি ও সদস্য ছিলেন।  ভাষা আন্দোলনে ভূমিকার জন্য ২০০৫ সালে একুশে পদকে ভূষিত হন। তিনি ২০০৭ সাল থেকে আমৃত্যু বাংলাদেশ জাতীয়তাবাদী দলের (বিএনপি) সেক্রেটারি জেনারেল হিসাবে দায়িত্ব পালন করেছিলেন।
মৃত্যু
খন্দকার দেলোয়ার হোসেন ২০১১ সালের ১৬ মার্চ সিঙ্গাপুর মাউন্ট এলিজাবেথ হাসপাতালে চিকিৎসাধীন অবস্থায় ৭৮ বছর বয়সে মৃত্যুবরণ করেন।
কুমাখ
কুমাখ পশ্চিম-মধ্য নেপালের কর্ণালী প্রদেশের সল্যান জেলার একটি গ্রামীণ পৌরসভা।
<mapframe latitude="28.381735" longitude="84.254150" zoom="2" width="200" height="100" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 82.18528747558592,         28.43578917275445        ]      }    }  ] }
গংগাচড়া শেখ হাসিনা সেতু
গঙ্গাচড়া শেখ হাসিনা সেতু রংপুর জেলার গংগাচড়া উপজেলায় লালমনিরহাট-রংপুর মহাসড়কে তিস্তা নদীর উপর অবস্থিত একটি সেতু। এটি মহিপুর সেতু নামেও পরিচিত। ২০০৬ সালে শুরু হয়ে ২০১২ সালের জুন পর্যন্ত সেতুটির নির্মাণ কাজ চলে। ২০১২ সালের ২০ সেপ্টেম্বর প্রধানমন্ত্রী শেখ হাসিনা সেতুটি উদ্বোধন করেন। সেতুটির দৈর্ঘ্য ৭৫০ মিটার এবং প্রস্থ ১২.১ মিটার। সেতুর স্প্যান সংখ্যা ১৫টি এবং পিলার সংখ্যা ১৬টি। সেতুটি নির্মাণে মোট ব্যয় হয় ১২২.০৯ কোটি টাকা। নদী প্রস্থ ৭৬০ মিটার। অ্যাপ্রোচ রোড ২.২৯ কি.মি.।
হোলকার স্টেডিয়াম
হোলকার ক্রিকেট স্টেডিয়াম ভারতের ইন্দোরে অবস্থিত। এর পূর্বে মহারানি উষারাজে ট্রাস্ট ক্রিকেট গ্রাউন্ড নামে পরিচিত ছিল, ২০১০ সালে, মধ্যপ্রদেশ ক্রিকেট অ্যাসোসিয়েশন ইন্দোর রাজ্য শাসনকারী মারাঠাদের রাজবংশের হোলকার নামানুসারে এর পরিবর্তন করা হয়েছে। এটি বিশ্বের অন্যতম ছোট আন্তর্জাতিক ক্রিকেট মাঠ।
ইন্দোর শহরে আরেকটি ক্রিকেট স্টেডিয়াম আছে, নেহেরু স্টেডিয়াম যার আন্তর্জাতিক ম্যাচের জন্য ৩১ মার্চ ২০০১ পর্যন্ত ব্যবহৃত হয়েছিল।
এটিতে ধারণক্ষমতা প্রায় ৩০,০০০ রয়েছে। এখানে রাতের ম্যাচের জন্য ফ্লাড লাইট ব্যবহার করা হয়। এই মাঠে বীরেন্দ্র শেবাগ তৃতীয় সর্বোচ্চ ওয়ানডে স্কোর ২১৯ রেকর্ড করেছেন। গোয়ালিয়রের ক্যাপ্টেন রূপ সিং স্টেডিয়াম, মধ্যপ্রদেশের আরেকটি আন্তর্জাতিক স্টেডিয়াম, যার ইন্দোরের হোলকার ক্রিকেট স্টেডিয়ামের থেকে একটু ছোট। তবে ক্যাপ্টেন রূপ সিং স্টেডিয়ামের ধারণক্ষমতা এই স্টেডিয়ামের চেয়ে বেশি।
মাঠটি রঞ্জি ট্রফিতে মধ্যপ্রদেশ ক্রিকেট দলের বেশিরভাগ হোম ম্যাচের জন্য ব্যবহার করা হয়। ৮ অক্টোবর ২০১৬-এ, এখানে ভারত নিউজিল্যান্ডের বিরুদ্ধে খেলাটি প্রথম টেস্ট ম্যাচের আয়োজন করে। এটি ভারতের ২২তম টেস্ট ভেন্যুতে পরিণত হয়েছে।
কান্দুডু
কান্দুডু ( ধিবেহী : ކަނޑޫދޫ) থা অ্যাটোলের জনবহুল একটি দ্বীপ।
ভূগোল
দ্বীপটি দেশের রাজধানী মালে থেকে প্রায় দক্ষিণে।
গোঁসাইপুর সরগরম
কাহিনী সংক্ষেপ
জীবন মল্লিক গোঁসাইপুর জমিদারের একমাত্র ছেলে। তার বাবা কলকাতার ব্যবসায়ী। এদিকে আত্মারাম বাবু গোঁসাইপুর জমিদারি দখল করার চক্রান্ত করেন। তিনি জমিদার ও জীবনের মাঝে ঝামেলা বাঁধাতে সমর্থ হন। ফলশ্রুতিতে জমিদার মানসিক রুগীতে পরিণত হন। জীবন মল্লিক এরূপ পরিস্থিতিতে রহস্য উদ্ধার করতে গোয়েন্দা ফেলুদার শরণাপন্ন হন।
চলচ্চিত্রে রূপায়ন
গোঁসাইপুর সরগরম উপন্যাসকে উপজীব্য করে ১৯৯৬ সালে সন্দীপ রায়ের পরিচালনায় টিভি চলচ্চিত্র নির্মিত হয়, যেখানে সব্যসাচী চক্রবর্তী, রবি ঘোষ, শ্বেতা চ্যাটার্জী, ভারতী দেবী, সত্য বন্দ্যোপাধ্যায়, দিব্য ভট্যাচার্য প্রমুখ অভিনয় করেন।
রামপুর ইউনিয়ন, পার্বতীপুর
রামপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। এটি ৩৮.৭৩ কিমি২ (১৪.৯৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,২৩০ জন। ইউনিয়নটিতে মোট গ্রামের সংখ্যা ৩৯টি ও মৌজার সংখ্যা ৩০টি।
গ্রামসমূহ
সরকারপাড়া, তেলীপট্টি, রামপুরা, তালতলা, মাঝাপাড়া, হুগলীপাড়া, চান্দের ডাঙ্গ, আমেরিক্যান ক্যাম্প, কেলোকা আবাসিক এলাকা, দরিখামার, কাজীপাড়া, ক্ষ্যানপাড়া, ধোদারপাড়া, বাবুপাড়া, বাসুপাড়া, মন্ডলপাড়া, ডাঙ্গাপাড়া, উত্তর বাসুপাড়া, মীরপাড়া, সুন্দরীপাড়া, ভোটগাছ, বৃত্তিপাড়া, মধ্যপাড়া, ছয়ঘরিয়া, তেলীপাড়া, শিমুলিয়াপাড়া, দোলাপাড়া, ফকিরপাড়া, চয়েনপাড়া, সাকোয়াপাড়া, ডাঙ্গাপাড়া, পূর্ব ডাঙ্গাপাড়া, ঘাটপাড়া, কুমারপাড়া, পন্ডিতপাড়া, বিশ্বাসপাড়া, গড়েরপাড়া, লকষনপুর, তকেয়াপাড়া, পাইকপাড়া, প্রামানিকপাড়া।
রামপুর ইউনিয়নের মোট তিনটি হাট বাজার রয়েছে। ১। ফকিরের বাজার
২ সিংগীমারী হাট
৩। জমিরের হাট
শ্রীরাম শঙ্কর অভ্যাঙ্কর
শ্রীরাম শঙ্কর অভ্যাঙ্কর ছিলেন একজন ভারতীয় আমেরিকান গণিতবিদ। যিনি বেশিরভাগ সময় মার্কিন যুক্তরাষ্ট্রে কাজ করেছেন।
মা নদী
মা নদী ( Sông Mã, লাও : ນ້ຳມ້າ / Nam Ma ) হল উত্তর-পশ্চিম ভিয়েতনামে উৎপন্ন এশিয়ার একটি নদী। এটি ভিয়েতনাম, লাওসের মধ্য দিয়ে ৪০০ কিলোমিটার প্রবাহিত হয়ে এবং আবারও ভিয়েতনাম হয়ে টনকিন উপসাগরে সমুদ্রের সাথে মিলিত হয়েছে।
মা নদীর প্রধান উপনদীগুলি হল চু নদী (লাওসে নাম স্যাম নদী নামেও পরিচিত), বুওই নদী এবং কাও চাই নদী । এই সবগুলি নদী উত্তর মধ্য ভিয়েতনামের থানহ হোয়া প্রদেশে মা নদীতে এসে মিলেছে।
মা নদী সৃষ্ট মা নদীর ব-দ্বীপ (থানহ হোয়া ব - দ্বীপ নামেও পরিচিত) হল ভিয়েতনামের তৃতীয় বৃহত্তম ব-দ্বীপ।
কৈলাসচন্দ্র বিদ্যাভূষণ
কৈলাসচন্দ্র বিদ্যাভূষণ (২৫ অগ্রহায়ণ, ১২৬৬—২৭ ফাল্গুন, ১৩০৯) একজন বাঙালি পণ্ডিত, সম্পাদক ও সংগীত বিশেষজ্ঞ।
প্রারম্ভিক জীবন
১২৬৬ বঙ্গাব্দের ২৫শে অগ্রহায়ণ হাওড়া জেলা র অন্তর্গত সাতরাগাছির প্রসিদ্ধ পণ্ডিত বংশে তাঁর জন্ম হয়। তার পিতার নাম নন্দলাল বিদ্যারত্ন। তিনি ছিলেন পিতার মধ্যম পুত্র। তার পিতামহ নৈয়ারিক পণ্ডিত হলধর ন্যায়রত্ন মহাশয়। পিতামহের টোলে ভারতবর্ষের বিভিন্ন স্থান থেকে ছাত্র পড়তে আসতেন।  কৈলাসচন্দ্র কলকাতায় মাতামহ কাশীনাথ তর্কবাগীশ মহাশয়ের বাড়িতে থেকে সংস্কৃত কলেজে পড়তেন। তিনি এম এ পরীক্ষায় কৃতিত্বের সাথে উত্তীর্ণ হন ও ডাফ কলেজের সংস্কৃত অধ্যাপকের পদে নিযুক্ত হন।
অবদান
বিখ্যাত সোমপ্রকাশ পত্রিকার সম্পাদক পণ্ডিত দ্বারকানাথ বিদ্যাভূষণে র মৃত্যুর পরে কৈলাসচন্দ্র তাঁর পুত্রদের কাছ থেকে সোমপ্রকাশ পত্রিকার সত্ত্ব কিনে নেন ও সম্পাদনা করতে থাকেন। সংগীত শাস্ত্রেও তার বিশেষ নৈপুণ্য ছিল। তিনি একজন বিখ্যাত মাৰ্দ্দঙ্গিকও ছিলেন। পণ্ডিত কৈলাসচন্দ্র ১৩০৯ বঙ্গাব্দের ২৭শে ফান্তুন মারা যান।
পার্তাপুর
পার্তাপুর (Partapur) ভারতের রাজস্থান রাজ্যের বান্সওয়ারা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬৪ মিটার (৫৩৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে পার্তাপুর শহরের জনসংখ্যা হল ৯৯৪৩ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে পার্তাপুর এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
আবখাজিয়ার রাষ্ট্রপতিদের তালিকা
আবখাজিয়ার রাষ্ট্রপতির পদটি ১৯৯৪ সালে সৃষ্টি হয়। ১৯৯২ ও ১৯৯৪-এ সংবিধান তৈরির পূর্বের মাঝামাঝি সময়ে রাষ্ট্রপতির অফিসটি সৃষ্টির পূর্বে রাষ্ট্রের প্রধানকে পার্লামেন্টের চেয়ারম্যান হিসেবে ডাকা হতো। পার্লামেন্টের চেয়ারম্যান পদবিটির পূর্বে আবখাজিয়ার সর্বোচ্চ অফিসকে সুপ্রীম সোভিয়েতের চেয়ারম্যানের অফিস হিসেবে গণ্য করা হতো। পদটি ২৫শে আগস্ট ১৯৯০ সালে জর্জিয়ান সোভিয়েত সোসালিস্ট রিপাবলিক থেকে স্বায়ত্তশাসিত হওয়ার সময় থেকে ১৯৯২ সালের ২৩শে জুলাই স্বাধীনতা ঘোষণার পূর্ব পর্যন্ত স্থায়ী ছিল।
শারা লিন
শারা লিন (জন্ম ৫ নভেম্বর ১৯৮৫) একজন তাইওয়ানি সঙ্গীতশিল্পী, অভিনেত্রী, গায়ক এবং টেলিভিশন হোস্ট। তিনি প্রধানত বেহালা এবং পিয়ানো বাজান, তবে গুজেং এবং গিটারও বাজাতে পারেন; তিনি বহুভাষিক (চীনা, ইংরেজি, তাইওয়ানিজ, ফিলিপিনো, কোরীয় এবং জাপানিজ বলতে পারেন)।
দ্বাদশ শিব মন্দির, সাতক্ষীরা
দ্বাদশ শিব মন্দির বাংলাদেশের সাতক্ষীরা জেলার আশাশুনি উপজেলার বুধহাটা ইউনিয়নে অবস্থিত একটি শিব ও কালি মন্দির।১১৪৬ সনে খুলনা জেলার পাইকগাছা থানার রাড়ুলী গ্রামের রাজা রাজ বংশী এ মন্দির টি প্রতিষ্টা করেন।
অবস্থান
সাতক্ষীরা জেলার আশাশুনি থানার বুধহাটা ইউনিয়নে বুধহাটা গ্রামে অবস্থিত।
ইতিহাস
জমিদার বাবু রাজবংশী প্রায় ২৫০ বছর পূর্বে মন্দিরটি নির্মাণ করেন। নির্মাণকাল এখানে ১২ টি শিব মন্দির এবং একটি কালী মন্দির নির্মিত হয়। তবে কালের করাল গ্রাসে ১৯৭১ সালের মন্দির টি ব্যাপক ভাংচুর করা হয় বর্তমানে ৬ টি শিব মন্দির এবং একটি কালী মন্দিরি একটি কৃষ্ণ মন্দির টিকে আছে। ১৯৭৬ সালের দিকে নওয়াপাড়া গ্রামের দ্বীনবন্ধু সরকার ও মহাজনপুর গ্রামের কার্ত্তিক দেবনাথ,রমেশ দেবনাথ মন্দির টি সংস্কার শুরু করেন। কিন্তু ব্যক্তি পর্যায়ের সংস্কার বেশী দূর এগিয়ে নেওয়া সম্ভব হয়নি।পরবত্তীতে সাংবাদিক সচ্চিদানন্দদেসদয়ের তত্বাবধনে নবজাগরনী সাংস্কৃতিক সংঘ মন্দিরটি রক্ষা করার ব্যাপক প্রচেষ্টা চালায়।
পূজা অর্চনা
মন্দিরে প্রাত্যহিক পূজা অর্চনা অনুষ্ঠিত হয়। জন্মাষ্টামী, রাসপূর্ণিমা,বাৎসরিক কালী পূজা, বাসন্তী পূজা এবং বাৎসরিক জগদ্ধাত্রী পূজো সাড়ম্বরে আয়োজন করা হয়। চৈত্র সংক্রান্তিতে মন্দিরে শিবের মাথায় জলদান করা ছাড়াও বাৎসরিক মহানাম অনুষ্ঠিত হয়।
যাতায়াত
সাতক্ষীরা জেলা সদরের বাস টার্মিনাল থেকে বাসে করে সরাসরি বুধহাটা বাজারে এসে পায়ে হেটেই শিব মন্দিরে চলে যাওয়া যায়। বাজার থেকে মন্দিরের দূরত্ব তিন মিনিটের হাঁটা পথ।
শাহাদাতুজ্জামান
মাওলানা শাহাদাতুজ্জামান বাংলাদেশ জামায়াতে ইসলামীর রাজনীতিবিদ। ১৯৯১ সালে ৫ম সংসদ নির্বাচনে তিনি বগুড়া-২ আসন থেকে সংসদ সদস্য নির্বাচিত হন।
প্রাথমিক জীবন ও কর্ম
শাহাদাতুজ্জামান বগুড়া জেলার শিবগঞ্জ উপজেলায় জন্মগ্রহণ করেন। তিনি বগুড়া জেলার সরকারি মুস্তাফাবিয়া আলিয়া মাদ্‌রাসা থেকে হাদিস শাস্ত্রে উচ্চতর ডিগ্রি অর্জন করেন।  ১৯৯১ সালে পঞ্চম জাতীয় সংসদ নির্বাচনে  বগুড়া-২ (শিবগঞ্জ) আসন থেকে ৩৩ হাজার ৯৬৯ ভোট পেয়ে সংসদ সদস্য নির্বাচিত হন।  তার প্রতিদ্বন্দ্বী  প্রার্থী ছিলো বিএনপির মতিয়র রহমান।
গ্রেফতার
১০ আগস্ট ২০১৪ সালে বগুড়া শহরের রিয়াজ কাজী লেনের একটি ভবনে এনজিও’র সভার আড়ালে সরকারবিরোধী গোপন এনজিও’র পরামর্শ সভা থেকে থেকে তাকে গ্রেফতার করে পুলিশ। এছাড়া ২০১৮ সালের ২২ অক্টোবর নির্বাচন পূর্ব মহূর্তে তাকে আবার গ্রেফতার করা হয়।
কাজী আবদুল ওদুদ
কাজী আবদুল ওদুদ (২৬ এপ্রিল ১৮৯৪ - ১৯ মে  ১৯৭০) ছিলেন একজন কৃতী অধ্যাপক, চিন্তাশীল বাঙালি প্রাবন্ধিক, ঔপন্যাসিক, বিশিষ্ট সমালোচক, নাট্যকার ও জীবনীকার। বিশের দশকে ঢাকায় মুসলিম সাহিত্য সমাজ এবং "শিখা" পত্রিকাকে কেন্দ্র করে সংঘটিত বুদ্ধিমুক্তি আন্দোলনের প্রধান ব্যক্তি ছিলেন তিনি।
জন্ম ও শিক্ষা জীবন
কাজী আবদুল ওদুদ তৎকালীন বৃহত্তর ফরিদপুর জেলার (বর্তমান রাজবাড়ী জেলার) পাংশায় একটি নিম্ন - মধ্যবিত্ত পরিবারে জন্মগ্রহণ করেন। তার পিতার নাম সগীরুদ্দীন ওরফে কাজী সৈয়দ হোসেন কাজী। ১৯১৩ খ্রিস্টাব্দে তিনি ঢাকা কলেজিয়েট স্কুল থেকে ম্যাট্রিকুলেশন পাশ করেন। তারপর তিনি আইএ এবং ১৯১৭ খ্রিস্টাব্দে বি এ পাশ করেন প্রেসিডেন্সি কলেজ, কলকাতা থেকে এবং ১৯১৯ খ্রিস্টাব্দে অর্থনীতিতে এমএ পাশ করেন কলকাতা বিশ্ববিদ্যালয় থেকে।
অবদান
১৯২৬ সালে তিনি ঢাকা মুসলিম সাহিত্য সমাজের প্রতিষ্ঠাতা এবং তিনি অজ্ঞতা থেকে বুদ্ধির মুক্তি আন্দোলনের নেতৃত্ব দেন কিছু তরুণ লেখকদের সঙ্গে। তার সংবাদপত্র শিখা আন্দোলনের বেগ বৃদ্ধি করতে সাহায্য করেছিল। আবুল হুসেন ও কাজী মোতাহার হোসেন এই আন্দোলনে যোগ দেন। কাজী আবদুল ওদুদ ঘনিষ্ঠভাবে বাঙালি মুসলমান সাহিত্য আন্দোলনের সাথে সম্পর্কিত ছিলেন। ১৯৭০ সালে তিনি 'শিশির কুমার পদক' লাভ করেন। প্রসঙ্গত উল্লেখ্য এই যে, প্রবন্ধকার হিসাবে খ্যাত ওদুদ বাংলার পশ্চাৎপদ মুসলমান সমাজের মুক্তচিন্তা ও অসাম্প্রদায়িক ধ্যানধারণা জাগ্রত করার জন্য সাহিত্য সাধনার আত্মনিয়োগ করেন। তার গল্প সংকলন "মীর পরিবার" এম.এ পাশ করার আগেই ১৯১৮ খ্রিস্টাব্দে প্রকাশিত হয়। তার ২৩/২৪ বৎসর বয়সে লেখা গল্পগুলি থেকে মুসলমান সমাজের যে ছবি পাওয়া যায় তা পাঠককে নতুনত্বের স্বাদ দেয়। ১৯১৯ খ্রিস্টাব্দে প্রকাশিত তার উপন্যাস "নদীবক্ষে" সম্পর্কে রবীন্দ্রনাথ লিখেছেন- ওদুদের সাহিত্যিক সত্তার যথার্থ প্রকাশ ঘটেছে মুক্ত বুদ্ধি ও মনীষাদীপ্ত সহজ স্নিগ্ধ গদ্য রচনায়। ১৯৬৬ খ্রিস্টাব্দে তিনি পবিত্র কোরআন - কোরানের বঙ্গানুবাদ প্রকাশ করেন।
পেশা
১৯২০ খ্রিস্টাব্দে তিনি সাহিত্যের অধ্যাপক হিসেবে ঢাকা ইন্টারমিডিয়েট কলেজে (বর্তমানে ঢাকা কলেজ) যোগদান করেন। পরবর্তীতে সাহিত্য সমাজের পত্রিকা "শিখা"-য় তার মুক্তিচিন্তা ও বুদ্ধিভিত্তিক বিভিন্ন লেখার জন্য ঢাকার নবাব পরিবার কর্তৃক নিগৃহীত হয়ে ঢাকা ত্যাগ করেন। ১৯৪০ খ্রিস্টাব্দে স্থায়ীভাবে কলকাতায় বসবাস শুরু করেন। শিক্ষাবিভাগের অধীন তিনি কলকাতা পাঠ্যপুস্তক বোর্ড এ চাকরি নেন। দেশবিভাগের সঙ্গে স্বাধীনতা লাভের পর ১৯৪৭ খ্রিস্টাব্দে ঢাকা বিশ্ববিদ্যালয় তাকে শিক্ষকতার জন্য প্রস্তাব দেয়। কিন্তু কাজী আবদুল ওদুদ দেশভাগকে কখনো মেনে নিতে পারেন নি। সেকারণে তার স্ত্রী, পুত্র ,কন্যা সকলেই ঢাকায় থেকে গেলেও তিনি কখনো ভারত তথা পশ্চিমবঙ্গ ছাড়েন নি। আমৃত্যু থেকে গিয়েছিলেন তাঁর পার্ক সার্কাস অঞ্চলের ৮ বি তারক দত্ত রোডের বাড়িটিতে। তাঁর বাড়ির-ই আরেক তলায় থাকতেন রফিউদ্দিন আহমদ, যিনি হুগলীর খানাকুল, রামমোহনের জন্মস্থানে একাধিক বছর দারাশিকোহ এবং রাজা রামমোহন-কে স্মরণ করে মেলার আয়োজন করতেন। দেশভাগের পর হিন্দু-মুসলমানের ভিতর ক্ষত নিরাময়ের উদ্দেশে কাজী আবদুল ওদুদ, অন্নদাশঙ্কর রায়, আবু সয়ীদ আইয়ুব, গৌরী আইয়ুব, বিচারপতি মাসুদ প্রমুখেরা আয়োজন করতেন এই মেলা। রফিউদ্দিনের ভাই রবিউদ্দিন আহমদ ও ছিলেন কলকাতায় ওদুদের শেষ জীবনের নিঃসঙ্গ যাপনের অন্যতম সঙ্গী।
অনিরুদ্ধ রবিচন্দ্রন
অনিরুদ্ধ রবিচন্দ্রন (அனிருத் ரவிச்சந்திரன்; জন্ম: ১৬ অক্টোবর ১৯৯০), যিনি অনিরুদ্ধ নামেও পরিচিত, একজন ভারতীয় সঙ্গীত সুরকার এবং গায়ক, যিনি মূলত তামিল চলচ্চিত্রে কাজ করেন। তিনি তামিল অভিনেতা রবি রাঘবেন্দ্রের ছেলে। তিনি দুটি ফিল্মফেয়ার পুরস্কার, নয়টি সিমা পুরস্কার, ছয়টি এডিসন পুরস্কার এবং পাঁচটি বিজয় পুরস্কার জিতেছেন।
কাজী আবদুল ওদুদ
বিবাহ
১৯১৬ সালে তিনি তার চাচার বড় মেয়ে জামিলা খাতুনকে বিয়ে করেন। জামিলা খাতুন ১৯৫৪ সালে মারা যান।
অনিরুদ্ধ রবিচন্দ্রন
অনিরুদ্ধ রবিচন্দ্রনের প্রথম গান "হোয়াই দিস কোলাবেরি ডি", যা ২০১২ সালের চলচ্চিত্র ৩-এর জন্য রচিত হয়েছিল, গানটি বিশ্বজুড়ে ভাইরাল হয়েছিল এবং ইউটিউবে ৩০০ মিলিয়নেরও বেশি ভিউ অর্জন করেছে। এ.আর. মুরুগাদোস তাকে সুপারস্টার থালাপথি বিজয় অভিনীত কাত্থি (২০১৪)-তে সঙ্গীত রচনা করার জন্য চুক্তিবদ্ধ করেন, যার মধ্যে ভাইরাল হিট "সেলফি পুল্লা" অন্তর্ভুক্ত ছিল।
কাজী আবদুল ওদুদ
অন্যান্য বই
তার সম্পাদনায় সংকলিত জনপ্রিয় বাংলা অভিধান – ব্যবহারিক শব্দকোষ (১৯৫৩)।
অনিরুদ্ধ রবিচন্দ্রন
২০১৬ সালে তিনি সনি মিউজিকের সাথে একটি রেকর্ড চুক্তিতে স্বাক্ষর করেন, যা তার স্বতন্ত্র অ্যালবাম এবং লাইভ কনসার্ট প্রকাশ করে। ২০১৭ সালে টাইমস অব ইন্ডিয়া তাকে চেন্নাইয়ের মোস্ট ডিজায়ারেবল ম্যান হিসাবে উল্লেখ করেছিল। ২০১৮ সালে তিনি আবারও এই খেতাব অর্জন করেন, প্রথম সঙ্গীতশিল্পী হিসেবে পরপর দুইবার তিনি এই খেতাব অর্জন করেন।
গরাম
ছোটনাগপুর মালভূমি অঞ্চলের বেশিরভাগ গ্রামের প্রধান দেবতা হলেন গরাম। গরাম গ্রাম রক্ষার দেবতা। গাছের তলা ছাড়া গরাম থান হয় না। গরাম হচ্ছে সর্বোচ্চ শক্তির প্রতীক। সমস্ত ক্ষমতা শীর্ষ হচ্ছে গরাম, যা পাওয়ার অফ সুপ্রিম। গরাম দেবতার কোন মন্দির নেই। গরামের পুজা গরাম থানে করা হয়।   গরামের কোন মূর্তি পুুুজা করা হয় না। ধান্যরোপণ শুভারম্ভ করবার আগে গ্রামবাসীরা 'জাহির থান', 'গরাম থান'-এ 'গরাম দেবতা 'র কাছে সম্মিলিতভাবে গরাম পুুুজা করা হয়। গরাম শব্দটি একটি কুুড়মালি ভাষার শব্দ। গরাম পুুুজা হলো বুড়হাবাপ, মাহামাঞ, ধরম ঠাকুর, বানসিং ঠাকুরের এই পঞ্চঠাকুুুরের পূজা।  অন্য মতে, গ্রাম থেকে গরাম শব্দের উৎপত্তি।(গ্রাম > গরাম) সাঁওতালরা একে বলে 'এরোক পুুুজা', কুুড়মিরা একে বলে 'গরাম পুুুুজা বা জাঁতাল পুুুুজা', ভীলরা বলে 'বিদরী পুুুুজা'।  এই পুুুুজায় পাঁঠা ছাগল, ভেড়া, মুুরগি, পায়রা, শুয়োর ইত্যাদি বলি দেওয়া হয়।  ঝাড়গ্রামের প্রবীণ লোকসংস্কৃতির গবেষক সুব্রত মুখোপাধ্যায় এ প্রসঙ্গে বলেছেন, 'গরাম থান'-এ(দেবস্থান) পোড়ামাটির তৈরি হাতি ঘোড়ার ছোট ছোট "ছলন"(মূর্তি) থাকে। এই গ্রামদেবতা সব শক্তির উৎস ও বিঘ্ন বিনাশক। হাতির বিশালাকৃতি ও অসীম শক্তির কারণে প্রাচীনকাল থেকেই তার উপর দেবত্ব আরোপিত হয়েছে। মানুষের বিশ্বাস, দেবস্থানে হাতি থাকলে গ্রামের কারও কোনও ক্ষতি হবে না।  গরাম পুুুজা গ্রামের মাহাতো বা নাইঞারা করেন, কোন ব্রাহ্মণ পুুুুরোহিতের প্রয়োজন হয় না।  যদি প্রসব হ'তে কোন মায়ের আরও বেশি সময় লাগে, তবে গর্ভবতী মেয়ের মা বাবা মানত করে গরাম দেবতার উদ্দেশ্যে ফল, মুরগী ইত্যাদি দিয়ে। যাতে করে গর্ভবতী মায়ের ও শিশুর কোন অসুবিধা না হয়।
শ্লোগান রূপে ব্যবহার
কুড়মি মাহাতো জনগোষ্ঠী গরাম দেবতাকে স্মরণ করতে 'জয় গরাম' শ্লোগান ব্যবহার করেন। এটা কোন রাজনৈতিক শ্লোগান নয়, কুুড়মি মাহাতোদের সমাজ আন্দোলনের ধর্মীয় শ্লোগান, যা কুুড়মি মাহাতোদের সামাজিক আন্দোলনের পতাকাতেও ব্যবহার করেন।
ধারক ও বাহক
গরামের পুুুজা কুুড়মি, লোধা, বাউরী, ভূমিজ, সাঁওতাল, মুন্ডা, ওঁরাং, ভীল, গোন্ড, ডোম, ঘাসি, খেড়িয়া প্রভৃতি আদিবাসী কৃৃৃৃষিজীবী, তফশিলি জনগোষ্ঠীর মানুুষেরা করেন। (pp:৮১)
ভৌগোলিক এলাকা
এই পুুুজা ঝাড়খণ্ড, পশ্চিমবঙ্গ, উড়িষ্যা, ছত্রিশগড় প্রভৃতি রাজ্যে করা হয়।
উৎপত্তি
গরাম দেবতা আদি দেবতা। প্রাচীন ভারতীয়দের দ্বারা আরাধিত গরাম - দেবতা বৈদিক অথবা পৌরাণিক দেবতাদের পর্যায়ভুক্ত হন নি। ড. পশুপতি প্রসাদ মাহাত বলেন, গরাম পুজো খুবই প্রাচীন। বিভিন্ন সংস্কৃতির আগ্রাসনও তা বিনষ্ট করতে পারেনি। আদি জনজাতির কৃষি সভ্যতার এই পরম্পরা কুড়মি জনজাতির সংস্কৃতির হাত ধরে আজও স্বমহিমায় সর্বত্রই গরাম পুজো পালিত হচ্ছে। আর এক বিশেষজ্ঞ ড. ক্ষিতিশচন্দ্র মাহাতোর মতে, আদি জনজাতি জঙ্গল জীবন থেকে গ্রাম্য সভ্যতা গড়ে তোলে, তাঁরাই গ্রাম রক্ষার দেবতা হিসেবে গরাম পুজো পালন করে আসছেন।
মেঘহও মাছরাঙা
মেঘহও মাছরাঙা (বৈজ্ঞানিক নাম: Pelargopsis capensis) (Stork-billed kingfisher), গুরিয়াল বা শুধু মেঘহও Halcyonidae (হ্যালসায়োনিডি) গোত্র বা পরিবারের অন্তর্গত Pelargopsis (পেলার্গোপসিস) গণের এক প্রজাতির বৃহদাকার মাছরাঙা। মেঘহও মাছরাঙার বৈজ্ঞানিক নামের অর্থ অন্তরীপের সিন্ধুসারস (গ্রিক: pelagros = সারস, oposis = চেহারা, capensis = অন্তরীপ, উত্তমাশা অন্তরীপ)। সারা পৃথিবীতে প্রায় ৪২ লাখ ৬০ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমে যাচ্ছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে এদের মোট সংখ্যা সম্বন্ধে তেমন একটা জানা যায়নি, তবে সচরাচরই এদের দেখা মেলে।
বিস্তৃতি
মেঘহও মাছরাঙার মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, নেপাল, শ্রীলঙ্কা, মায়ানমার, থাইল্যান্ড, লাওস, ইন্দোনেশিয়া, মালয়েশিয়া, ব্রুনাই, ফিলিপাইন ও সিঙ্গাপুর এদের মূল আবাস। এছাড়া চীনের দক্ষিণাংশে এরা অনিয়মিত।
শ্রেণীবিন্যাস ও উপপ্রজাতি
দ্বিপদ নামকরণের জনক ক্যারোলাস লিনিয়াস ১৭৬৬ সালে প্রজাতিটির প্রথম দ্বিপদ নাম প্রদান করেন। তার প্রদত্ত নামটি ছিল Alcedo capensis। তিনি প্রজাতিটির যে নমুনা সংগ্রহ করেছিলেন তা উত্তমাশা অন্তরীপ থেকে নেওয়া বলে লিপিবদ্ধ করলেও প্রকৃতপক্ষে প্রথম মেঘহও মাছরাঙার নমুনাটি সংগৃহীত হয় পশ্চিমবঙ্গের চান্দেরনগর থেকে। এর গণ Pelargopsisকে (পেলার্গোপসিস) অনেকসময় Halcyon (হ্যালসিওন) গণের সাথে একীভূত করা হয়। পূর্বে মেঘহওকে Ramphalcyon (রাম্ফালসিওন) গণের অন্তর্ভুক্ত বলে গণ্য করা হলেও পরবর্তীকালে একে Pelargopsis গণের অন্তর্ভুক্ত বলে মেনে নেওয়া হয়। প্রজাতিটি কালোঠোঁট মাছরাঙার (Pelargopsis melanorhyncha) সাথে একটি মহাপ্রজাতির সৃষ্টি করেছে।
এখন পর্যন্ত মেঘহও মাছরাঙার মোট ১৫টি উপপ্রজাতি সনাক্ত করা সম্ভব হয়েছে। smithi, nesoeca এবং isoptera উপপ্রজাতির আলাদা অস্তিত্ব নিয়ে সন্দেহ রয়েছে। মনোনিত উপপ্রজাতি P. c. capensis পূর্বে জাভায় দেখা যায় বলে ধারণা করা হলেও এরা মূলত ভারতীয় উপমহাদেশের পাখি। P. c. javana কেবল জাভাতেই পাওয়া যায় না, বোর্নিওতেও দেখা যায়। উপপ্রজাতিগুলো হল:
বিবরণ
thumb|left|মেঘহও মাছরাঙা, [[কলকাতা, ভারত]] মেঘহও মাছরাঙা বেশ বড় আকারের নীল ডানার মাছরাঙা। এর দৈর্ঘ্য কমবেশি ৩৮ সেন্টিমিটার, ডানা ১৫.৭ সেন্টিমিটার, ঠোঁট ৯ সেন্টিমিটার, পা ২ সেন্টিমিটার ও লেজ ১০ সেন্টিমিটার। প্রাপ্তবয়স্ক স্ত্রী ও পুরুষ পাখি দেখতে একই রকম। প্রাপ্তবয়স্ক পাখির মাথার চাঁদি উজ্জ্বল বাদামি। গলবন্ধ কমলা-পীতাভ। কাঁধ ঢাকনি বাদামি-নীল। ডানার রঙ চমৎকার নীলচে সবুজ। পিঠ ও কোমরের পালকের রঙ নীল। বুক, পেট ও অবসারনী কমলা-পীতাভ রঙের। ডানার প্রান্ত-পালকের রঙ গাঢ় নীল। এই রঙটি অনেকটা লেজের নীল রঙের মত; তবে লেজের রঙটি বেশি উজ্জ্বল। এর ঠোঁটের আকৃতি ছোরার মত আর টকটকে লাল রঙের। ঠোঁটের গোড়া কালচে এবং আগা অল্প একটু কালো। চোখের রঙ বাদামি। চোখের বলয় লালচে। পায়ের পাতা প্রবাল লাল ও নখর কালো। অপ্রাপ্তবয়স্ক মাছরাঙার বুকে কালো ডোরা থাকে আর দেহে কমলার ভাগ বেশি।
স্বভাব
thumb|শিকারের জন্য ঝাঁপ দিয়েছে মেঘহও মাছরাঙা মেঘহও মাছরাঙা বনের জলধারা, ধীরে বহমান নদী, বিল, বাঁওড়, সেচের নালা, নদীর পাশের আবদ্ধ জল, জোয়ারে ভরে যাওয়া খাঁড়ি ও পুকুরে বিচরণ করে। সাধারণত জোড়ায় জোড়ায় থাকে। একা খুব কম দেখা যায়। জোড়ার একটিকে দেখতে পাওয়া গেলে অপরটিকেও আশেপাশে দেখা যায় বা ডাক শোনা যায়। পানির পাশে গাছের উঁচু ডাল বা খুঁটিতে বসে থাকে। সশব্দে পানিতে ঝাঁপ দিয়ে শিকার ধরে খায়। খাদ্যতালিকায় রয়েছে মাছ, ব্যাঙ, ছোট সরীসৃপ, পাখির ছানা, ইঁদুর ইত্যাদি। তবে মাছই এদের প্রধান খাবার। ডাল ছেড়ে চলে যাওয়ার সময় সাধারণত উচ্চস্বরে ডাকে: ক্যা-ক্যা-ক্যা-ক্য-ক্যা। প্রজননকালে অবিরাম গান গায়: পিউ-পিউ.....পিউ-পিউ.....পিউ-পিউ। অনেক সময় গম্ভীর স্বরে ডাকে: মেঘ-হও....মেঘ-হও। thumb|১৮৬৮ থেকে ১৮৭১ সালের মধ্যে অঙ্কিত চিত্র
বৈদ্যুতিক শক্তি ব্যবস্থা
একটি বৈদ্যুতিক শক্তি ব্যবস্থা হলো বৈদ্যুতিক শক্তি সরবরাহ, পরিবহন এবং ব্যবহারের জন্য বৈদ্যুতিক উপাদান দিয়ে তৈরি একটি নেটওয়ার্ক৷ বৈদ্যুতিক শক্তি ব্যবস্থার একটি উদাহরণ হলো "বৈদ্যুতিক গ্রিড" যেটি বিস্তৃত আকারের জায়গায় বিদ্যুৎ প্রদান করে। একটি বৈদ্যুতিক গ্রিড শক্তি ব্যবস্থাকে তিনটি ভাগে ভাগ করা যায়; যথা: বৈদ্যুতিক জেনারেটর যা বিদ্যুৎ সরবরাহ করে, বিদ্যুৎশক্তি সঞ্চালন ব্যবস্থা যা বিদ্যুৎ পরিবহন করে এবং বিদ্যুৎশক্তি সরবরাহ ব্যবস্থা যা কাছের ঘর বাড়ি ও শিল্প কারখানায় বিদ্যুৎ পৌঁছে দেয়। বিভিন্ন শিল্প কারখানা, হাসপাতাল, বাণিজ্যিক দালান ও বাড়িতে ছোট বৈদ্যুতিক ব্যবস্থা থাকে। এই পদ্ধতিগুলোর বেশিরভাগই থ্রি-ফেজ বৈদ্যুতিক ব্যবস্থার উপর নির্ভরশীল―যা বর্তমান বিশ্বে বৃহৎ পরিসরে বিদ্যুৎ শক্তি সঞ্চালন এবং বণ্টনের জন্য আদর্শ হিসেবে পরিচিত। বিশেষায়িত শক্তি ব্যবস্থাসমূহ যা থ্রি-ফেজ বৈদ্যুতিক ব্যবস্থার উপর নির্ভরশীল নয় এমন ব্যবস্থাসমূহ উড়োজাহাজ, বৈদ্যুতিক রেল, সমুদ্রে মাছ ধরার নৌকা, সাবমেরিন এবং মোটর গাড়িতে দেখা যায়।
ইতিহাস
১৯৮১সালে, দুইজন তড়িৎকর্মী ইংল্যান্ডের গোডালমিং য়ে বিশ্বের প্রথম বৈদ্যুতিক শক্তি ব্যবস্থা নির্মাণ করে। এটিতে মূলত শক্তি প্রদান করতো দুটি জলচালিত টার্বাইন যা ২৫০ ভোল্টের সাতটি সিমেন্স আর্ক বাতি ও ৪০ ভোল্টের ৩৪টি ভাস্বরদীপ জ্বালানোর জন্য বিদ্যুৎ উৎপন্ন করতে সক্ষম ছিল। বাতিগুলোতে বিদ্যুৎ সরবরাহ সবিরাম ছিল এবং ১৮৮২ সালে টমাস এডিসন ও তাঁর কোম্পানি, দ্যা এডিসন ইলেক্ট্রিক লাইট কোম্পানি, নিউ ইয়র্ক শহরের পার্ল স্ট্রিটে প্রথম বাষ্প-চালিত পাওয়ার স্টেশন নির্মাণ করেন। এই পার্ল স্ট্রিট স্টেশনটি ৫৯ জন ক্রেতার জন্য ৩,০০০টি বাতিতে বিদ্যুৎ প্রদান করতো। এই পাওয়ার স্টেশন একমুখী তড়িৎ প্রবাহ উৎপন্ন করতো ও একক ভোল্টেজে কাজ করতো। সরাসরি বিদ্যুৎ শক্তিকে উচ্চ ভোল্টেজে পরিবর্তন করা সহজ নয় যার কারণে দূরবর্তী স্থানে স্থানান্তর করার ক্ষেত্রে শক্তির অপচয় কমানো যায় না। এজন্য, উৎপাদনকেন্দ্র থেকে সর্বোচ্চ ৮০০ মিটার দূরে বিদ্যুৎ পৌঁছানো সম্ভব হতো।
একই বছর লন্ডনে, লুসিয়েন গলার্ড এবং জন ডিক্সন গিবস "সেকেন্ডারি জেনারেটর" প্রদর্শন করেন, যেটি বাস্তব বৈদ্যুতিক শক্তি ব্যবস্থায় ব্যবহার করার মতো প্রথম ট্রান্সফরমার ছিল। গলার্ড এবং গিবসের এই ট্রান্সফরমারের বাস্তবিক অংশ প্রদর্শন করা হয় ১৮৮৪ সালে তুরিনে, যেখানে এই ট্রান্সফরমার ব্যবহার করে রেলওয়ের ৪০ কিলোমিটার (২৫ মাইল) বিদ্যুৎ প্রদান করা হয়েছিল। এই ব্যবস্থার সফলতার পাশাপাশি, ঐ দুজন এই ব্যবস্থাপনায় কিছু ভুলও ধরেছিলেন।
১৮৮৫ সালে, গাঞ্জ এন্ড কো. এর অট্ট ব্লাথি গলার্ড এবং গিবসের জেনারেটরে একটি বদ্ধ লোহার খণ্ড যুক্ত করেন। একই বছরে, ব্লাথি এবং সেই কোম্পানির আরও দুই জন ইঞ্জিনিয়ার জিবিডি ব্যবস্থা নির্মাণ করেন। এটি তৈরি করতে তাঁরা ১৮৮৩ সালে ব্রিটিশ বিজ্ঞানী আর. কেনেডির প্রস্তাবিত সমান্তরাল এসি পরিবরহনকে ব্যবহার করেন। এই ব্যবস্থাকে বুদাপেস্টে র ন্যাশনাল জেনারেল এক্সিবিশনে ১৮৮৫ সালে উপস্থাপন করা হয়।
১৮৮৮ সালের মাঝে, বৈদ্যুতিক শক্তি শিল্পের উন্নতি হয়, এবং পাওয়ার কোম্পানিগুলো হাজারো বৈদ্যুতিক ব্যবস্থা নির্মাণ করেছিল (সরাসরি এবং বিকল্প বিদ্যুৎ) যুক্তরাষ্ট্রে এবং ইউরোপে। ১৮৯১ সালে কলোরাডোর তেল্লুরিডে ওয়েস্টিংহাউজ বৃহৎ শক্তি ব্যবস্থার নকশা করে যা ছিল ১০০ অর্শ্বক্ষমতার (৭৫ কিলোওয়াট)।
বৈদ্যুতিক শক্তির মূল
বৈদ্যুতিক শক্তি দুটি রাশি থেকে উৎপন্ন: তড়িৎ প্রবাহ এবং তড়িৎ বিভব। এই দুটি রাশি সময়ের সাথে পরিবর্তিত হতে পারে (এসি শক্তি) আবার স্থির মাত্রায় থাকতে পারে (ডিসি শক্তি)।
বেশিরভাগ রেফ্রিজারেটর, এয়ার কন্ডিশনার, পাম্প এবং শিল্প কারখানার মেশিন এসি শক্তি দিয়ে চলে; অপরদিকে, বেশিরভাগ কম্পিউটার ও ডিজিটাল উপাদান ডিসি শক্তি ব্যবহার করে। বিভিন্ন ভোল্টেজের মাঝে পরিবর্তনে এসি পাওয়ার সুবিধাজনক এবং বর্তনীহীন যন্ত্রপাতিও এটিকে ব্যবহার করতে পারে। ডিসি পাওয়ারকে উচ্চ ভোল্টেজের মাধ্যমে দূরবর্তী স্থানে প্রেরণে অনেক বেশি সাশ্রয়ী।
এসি শক্তির ভোল্টেজকে সহজে স্থানান্তর করার দুটি কারণ রয়েছে: প্রথমত, উচ্চ ভোল্টেজের মাধ্যমে খুব কম শক্তির অপচয়ে শক্তিকে দূরবর্তী স্থানে স্থানান্তর করা যায়। দ্বিতীয়ত, উচ্চ ভোল্টেজ উৎপন্ন করতে পারে এমন টার্বাইন অনেক বেশি সাশ্রয়ী।
সরবরাহ
রটার ঘুর্ণনের গতি ও জেনারেটরের মেরুর উপর বিদ্যুৎ উৎপন্নের পরিমাণ নির্ভর করে।
লোড
শক্তি ব্যবস্থা লোডে শক্তি স্থানান্তর করে। এই লোডগুলো হলো ঘরের জিনিসপত্র থেকে শিল্পকারখানার যন্ত্রপাতি পর্যন্ত। বেশিরভাগ লোডই নির্দিষ্ট ভোল্টেজে কাজ করে, বিকল্প বিদ্যুৎ যন্ত্রের জন্য নির্দিষ্ট কম্পাঙ্ক প্রয়োজন হয়। আবাসিক এলাকার আসবাবপত্র সাধারণত একক-দশায় ৫০ বা ৬০ হার্জে কাজ করে যাদের ভোল্টেজ হয় ১১০ এবং ২৬০ ভোল্টের মাঝে (জাতীয় এককের উপর ভিত্তি করে)। প্রত্যেক বৈদ্যুতিক জিনিসের ওয়াট নির্দেশনা রয়েছে যা ঐ যন্ত্রটি কতো শক্তি গ্রহণ করে তা নির্দেশ করে।
কন্ডাক্টর
কন্ডাক্টর জেনারেটর থেকে লোডে শক্তি স্থানান্তর করে। যেকোনো গ্রিডে কন্ডাক্টরকে বিদ্যুৎশক্তি সঞ্চালন ব্যবস্থার অন্তর্ভুক্ত করা যায়, যেটি উচ্চ ভোল্টেজের বিশাল পরিমাণ শক্তি পরিবহন করে (সাধারণত ৬৯ কিলোভাইটের অধিক) উৎপাদন কেন্দ্র থেকে লোড কেন্দ্রে। আবার এটিকে সরবরাহ ব্যবস্থার ও অন্তর্ভুক্ত করা যায় কারণ এটি লোড কেন্দ্র থেকে বাড়ি বা শিল্পকারখানায় কম পরিমাণ শক্তি নিম্ন ভোল্টেজে সরবরাহ করে (সাধারণত ৬৯ কিলোভাইটের কম)।
খরচ ও অন্যান্য চাহিদার উপর ভিত্তি করে কন্ডাক্টর নির্বাচন করা হয়। অ্যালুমিনিয়াম থেকে তামার কম রেজিস্টিভিটির কারণে এটিকে বেশিরভাগ বৈদ্যুতিক ব্যবস্থায় ব্যবহার করা হয়। যদিও, অ্যালুমিনিয়াম একই পরিমাণ বিদ্যুৎ বহন করতে পারে কম খরচে ও পরিবহন তারের কন্ডাক্টর হিসেবে এই ধাতুই প্রধানত ব্যবহার করা হয়।
সুরক্ষা যন্ত্র
বৈদ্যুতিক ব্যবস্থায় ক্ষতি ও আঘাত এড়ানোর জন্য নানা সুরক্ষা যন্ত্র থাকে। একটি প্রয়োজনীয় সুরক্ষা যন্ত্র হলো ফিউজ। যখন ফিউজ দিয়ে নির্দিষ্ট পরিমাণ বিদ্যুৎ থেকে অতিরিক্ত বিদ্যুৎ প্রবাহিত হয় তখন ফিউজের ভেতরের পদার্থ গলে যায়। এতে করে বর্তনীটি অপূর্ণ হয়ে যায় ও বিদ্যুৎ সংযোগ বিচ্ছিন্ন হয়। বর্তনীজনিত কোন ক্ষয়ক্ষতি এড়াতে ফিউজ হলো একটি আদর্শ পন্থা, কোন ব্যবস্থার দুর্বল অংশে এটি যুক্ত করা যেতে পারে। যদিও ফিউজের দুটি সমস্যা রয়েছে: প্রথমত, তাদের কাজ শেষ হলে তাদেরকে পরিবর্তন করতে হয়, একই ফিউজ পুনরায় ব্যবহার করা যায় না। এটি একটি অসুবিধার কারণ হতে পারে যদি ফিউজটি দূরে কোন জায়গায় থাকে বা অতিরিক্ত কোন ফিউজ হাতের নাগালে না থাকে। আর দ্বিতীয়ত, বেশিরভাগ বৈদ্যুতিক ব্যবস্থায় ফিউজ সুরক্ষা উপযুক্ত নয়।
প্রথম সমস্যাটি সমাধান করা যায় সার্কিট ব্রেকার ব্যবহার করে - যেটি বিদ্যুৎ প্রবাহ বিচ্ছিন্ন করার পর পুনরায় ব্যবহার করা যায়।
সমতা বজায় রাখা
শক্তি ব্যবস্থার একটি প্রধান অসুবিধা হলো মোট ব্যবহৃত শক্তি ও অপচয় আর মোট উৎপন্ন শক্তির পরিমাণ সবসময় সমান হতে হয়। যদি ব্যবহৃত শক্তির থেকে বেশি শক্তি উৎপন্ন হয় তবে পুনরাবৃত্তির হার বৃদ্ধি পাবে ও বৈদ্যুতিক ব্যবস্থায় সমস্যা দেখা দিবে।
কার্যক্রমে বৈদ্যুতিক ব্যবস্থা
সাধারণ উপাদানের পাশাপাশি, নকশা ও কার্যকারিতার উপর ভিত্তি করে বৈদ্যুতিক ব্যবস্থাগুলো বিভিন্ন রকম হয়। এই অংশে কিছু সাধারণ বৈদ্যুতিক ব্যবস্থার ধরন ও তাদের কার্যক্রমকে বর্ণনা করা হয়েছে।
আবাসিক বৈদ্যুতিক ব্যবস্থা
আবাসিক এলাকায় সাধারণত নিম্ন ভোল্ট েজের পরিবহন লাইন বা তার থেকে বিদ্যুৎ দেয়া হয়। এগুলো ১১০ এবং ২৬০ ভোল্ট (ফেজ থেকে ভূমি) ভোল্টেজের মাঝে কাজ করে, জাতীয় এককের উপর ভিত্তি করে।
বাণিজ্যিক বৈদ্যুতিক ব্যবস্থা
বাণিজ্যিক বৈদ্যুতিক ব্যবস্থা (যেমন শপিং সেন্টার বা উচুঁ দালানগুলোতে) আবাসিক এলাকার বৈদ্যুতিক ব্যবস্থা থেকে আকারে বড় হয়।
প্রিয়া আমার প্রিয়া
প্রিয়া আমার প্রিয়া হচ্ছে ২০০৮ সালে মুক্তিপ্রাপ্ত বাংলাদেশী কৌতুক মারপিট প্রণয়ধর্মী চলচ্চিত্র। চলচ্চিত্রটি পরিচালনা করেছেন বদিউল আলম খোকন এবং আশা প্রোডাকশনের ব্যানারে প্রযোজনা করেছেন মনির হোসেন। পূর্বনির্মিত চলচ্চিত্র অবলম্বনে চলচ্চিত্রটির কাহিনী লিখেছেন মনির হোসেন এবং সংলাপ লিখেছেন শচীন নাগ। চলচ্চিত্রটিতে প্রধান চরিত্রে অভিনয় করেছেন শাকিব খান ও সাহারা। এছাড়াও মিশা সওদাগর, প্রবীর মিত্র, আফজাল শরীফ ও রেহানা জলি গুরুত্বপূর্ণ ভূমিকায় অভিনয় করেছেন।
এটি ২০০২ সালের পুনীত রাজকুমার অভিনীত কন্নড় ভাষার আপ্পু চলচ্চিত্রের পুনঃনির্মাণ, যা তেলুগু ভাষায় ইডিয়ট (২০০২), তামিল ভাষায় দম (২০০৩) এবং বাংলা ভাষায় হিরো (২০০৬) নামে পুনঃনির্মিত হয়। চলচ্চিত্রটি ২০০৮ সালের ১৩ জুন বাংলাদেশে মুক্তি পায়। এই চলচ্চিত্রে অভিনয়ের জন্য শাকিব খান শ্রেষ্ঠ চলচ্চিত্র অভিনেতা হিসাবে মেরিল-প্রথম আলো পুরস্কার, ইউরো-সিজেএফবি পারফরমেন্স পুরস্কার ও লাক্স চ্যানেল আই পারফরম্যান্স অর্জন করেন।
কাহিনী সংক্ষেপ
হৃদয় (শাকিব খান) একজন কলেজ ছাত্র। সে থানার হেড কনস্টেবল রহমান আলীর (প্রবীর মিত্র) ছেলে। এক রাতে বন্ধুদের সাথে ক্যারম খেলা শেষে বাড়ি ফেরার পথে কলেজের তার বিরোধী কিছু সন্ত্রাসীরা তাকে মেরে আহত করে পালিয়ে যায়, সেখান থেকে প্রিয়া (সাহারা) তাকে হাসপাতালে নিয়ে যায় এবং রক্ত দিয়ে তার জীবন রক্ষা করে। হৃদয় তাকে না দেখেই শুধু বন্ধুদের কাছে তার প্রশংসা শুনে প্রেমে পড়ে যায়। সুস্থ হয়ে সে প্রিয়ার পিছু নেয় এবং বাড়ির কাজের লোককে দিয়ে চিঠি পাঠায়। প্রিয়া পুলিশ কমিশনার রাশেদ রায়হান চৌধুরীর (মিশা সওদাগর) একমাত্র বোন। সে তার ভাইকে হৃদয়ের পিছু নেওয়ার বিষয়টি জানায়। হৃদয়কে রাশেদ রায়হান চৌধুরী প্রথমে ভয় দেখায় এবং পরে মারধর করে, এবং বিভিন্ন সময় তাকে ও তার পরিবারকে হেনস্তা করতে থাকে যেন সে প্রিয়াকে ভুলে যায়। রহমত আলী কমিশনারের অতীত কর্মজীবন সম্পর্কে জ্ঞাত থাকায়, তিনি হৃদয়কে প্রিয়ার জীবন থেকে সরে যাবার পরামর্শ দিতে থাকেন। কিন্তু এক পর্যায়ে প্রিয়াও হৃদয়কে ভালোবাসতে শুরু করে।
আইনের লোক হয়ে কিছু করতে না পারায় রাশেদ রায়হান চৌধুরী একজন সন্ত্রাসীকে দিয়ে হৃদয়কে খুন করাতে চায়। সন্ত্রাসীরা হৃদয়কে পিটিয়ে আহত করলে হৃদয়ের বন্ধুরা হৃদয়কে হাসপাতালে নিতে থাকে, অন্যদিকে প্রিয়া হৃদয়কে অনুসরণ করে দৌড়াতে থাকে। এমন সময়ে দৌড়াতে দৌড়াতে প্রাইভেট কারের সাথে ধাক্কা লেগে প্রিয়া পায়ে আঘাতপ্রাপ্ত হন। হৃদয় এবং প্রিয়া আঘাতপ্রাপ্ত হয়ে দুজনে একই হাসপাতালে ভর্তি হয়। হাসপাতালে বন্ধুদের সহযোগিতায় হৃদয় পালিয়ে প্রিয়াকে দেখতে যায়। প্রিয়ার ভাই তাদের সম্পর্ক মেনে নিতে চায় না এবং হৃদয়কে যে কোন মূল্যে প্রিয়ার জীবন থেকে সরিয়ে দিতে চায়। হৃদয় প্রিয়াকে নিয়ে পালাতে থাকলে সন্ত্রাসীরা হৃদয়ের পিছু নেয়। এরপর হৃদয় বাংলাদেশ পুলিশের আইজির (সিরাজ হায়দার) কাছে গিয়ে এসব ঘটনা খুলে বলে, আইজি সাহেব এসব শুনে রাশেদ রায়হান চৌধুরীকে শেষ সুযোগ দেন এবং বলেন ভবিষ্যতে এরকম ঘটনা আবার ঘটালে কঠোর ব্যবস্থা নেবেন। আইজি সাহেবের কথা শুনে রাশেদ রায়হান চৌধুরী ভীতসন্ত্রস্ত হন এবং তার মন গলে যায়। অবশেষে তিনি হৃদয় ও প্রিয়ার সম্পর্ক মেনে নেয়।
প্রযোজনা
২০০৬ সালের ২৫ ডিসেম্বর চলচ্চিত্রটির চিত্রগ্রহণ শুরু হয়। কয়েকটি লটে চিত্রগ্রহণ করা হয় চলচ্চিত্রের। ২০০৭ সালের শেষের দিকে চলচ্চিত্রটির চিত্রগ্রহণ সম্পন্ন হয়।
সঙ্গীত
চলচ্চিত্রটির সুর ও সঙ্গীত পরিচালনা করেছেন আলী আকরাম শুভ এবং সবগুলো গানের গীত রচনা করেছেন কবির বকুল। এতে সর্বমোট পাঁচটি গান ব্যবহার করা হয়েছে।
মুক্তি
চলচ্চিত্রটি ২০০৮ সালের ১৩ জুন বাংলাদেশের ৩৩টি প্রেক্ষাগৃহে মুক্তি পায়।
বক্স অফিস
চলচ্চিত্রটি বক্স অফিসে ১৫ কোটি টাকা আয় করে, যা সর্বোচ্চ আয়ের বাংলাদেশী চলচ্চিত্রের তালিকায় চতুর্থ স্থান দখল করে নেয়।
শামশুদ্দিন আহমদ চৌধুরী
ডা. শামশুদ্দিন আহমদ চৌধুরী বাংলাদেশের একজন চিকিৎসক, রাজনীতিবিদ সাবেক সাংসদ। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হয়ে সাবেক চট্টগ্রাম-১৬, চকরিয়া-কুতুবদিয়া (বর্তমান কক্সবাজার-১, চকরিয়া-পেকুয়া) আসন থেকে নির্বাচিত সংসদ সদস্য।
জন্ম ও প্রাথমিক জীবন
ডা. শামশুদ্দিন আহমদ চৌধুরী ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কক্সবাজারের চকরিয়া উপজেলার ডুলাহাজারা ইউনিয়নে জন্মগ্রহণ করেন।
রাজনৈতিক ও কর্মজীবন
ডা. শামশুদ্দিন আহমদ চৌধুরী একজন চিকিৎসক ও বাংলাদেশ আওয়ামী লীগের রাজনীতিবিদ ও বঙ্গবন্ধুর সহচর। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হয়ে সাবেক চট্টগ্রাম-১৬, চকরিয়া-কুতুবদিয়া (বর্তমান কক্সবাজার-১, চকরিয়া-পেকুয়া) আসন থেকে তিনি সংসদ সদস্য নির্বাচিত হন।
রিপোর্টার্স উইদাউট বর্ডারস
রিপোর্টারস উইদাউট বর্ডার (RWB; Reporters sans frontières;RSF) হল একটি আন্তর্জাতিক অলাভজনক এবং বেসরকারি সংস্থা যা তথ্যের স্বাধীনতার অধিকার রক্ষার লক্ষ্যে প্রতিষ্ঠিত হয়েছে৷ এটি মানবাধিকারের সার্বজনীন ঘোষণার ১৯ নং অনুচ্ছেদ অনুযায়ী সংবাদমাধ্যমের স্বাধীনতা নিয়ে কাজ করে ও সীমান্ত ছাড়িয়ে তথ্য সংগ্রহের অধিকারকে সমর্থন করে। জাতিসংঘ, ইউনেস্কো, ইউরোপ কাউন্সিল এবং ফ্রাঙ্কোফোনির আন্তর্জাতিক সংস্থায় আরএসএফের পরামর্শমূলক মর্যাদা রয়েছে।
ইতিহাস
আরএসএফ ফ্রান্সের মন্টপেলিয়ারে ১৯৮৫ সালে রবার্ট মেনার্ড, রেমি লরি, জ্যাক মোলেনাট এবং এমিলিয়েন জুবিনেউ দ্বারা প্রতিষ্ঠিত হয়েছিল। এটি ১৯৯৫ সালে একটি অলাভজনক সংস্থা হিসাবে নিবন্ধিত হয়েছিল। মেনার্ড ছিলেন আরএসএফের প্রথম মহাসচিব, তার স্থলাভিষিক্ত হন জিন-ফ্রাঙ্কোস জুইলার্ড। ক্রিস্টোফ ডেলোয়ার ২০১২ সালে মহাসচিব হিসেবে নিযুক্ত হন ও তিনি বর্তমানে এ দায়িত্ব পালন করছেন।
গঠনতন্ত্র
আরএসএফের প্রধান কার্যালয় প্যারিসে অবস্থিত। ব্রাসেলস, লন্ডন, ওয়াশিংটন, বার্লিন, রিউ দি জানেইরু, তাইপে এবং ডাকার সহ সারাবিশ্বে এটির ১৩টি আঞ্চলিক ও জাতীয় অফিস এবং ১৪৬ জন প্রতিনিধি রয়েছে। প্যারিসে এটির ৫৭ জন বেতনভোগী কর্মচারী রয়েছে। আরএসএফ এর সদস্যদের মধ্য থেকে নির্বাচিত গভর্নর বোর্ড সংগঠনটির নীতি অনুমোদন করে থাকে।
হত্যাপুরী
হত্যাপুরী (১৯৭৯), সত্যজিৎ রায় রচিত গোয়েন্দা কাহিনী ফেলুদা সিরিজের একটি অপরাধ উপন্যাস। ভারতের ওড়িশা রাজ্যের পুরী শহরে কাহিনীর পটভূমি হওয়ায় এর শিরোনাম হত্যাপুরী।
কাহিনী সংক্ষেপ
জুনের তাপ ও ​​কলকাতার আর্দ্রতায় (সাথে আরোও ঘন ঘন বিদ্যুৎ ব্যর্থতা) বিরক্ত হয়ে প্রদোষ চন্দ্র মিত্র (ফেলুদা), তোপসে ও লালমোহন বাবু ওরফে জটায়ু অবকাশ যাপনের জন্য পুরী যান। কিন্তু সেখানের সবাই তো আর ছুটি কাটাতে আসেনি।
জনাব ডিজি সেনের, বয়স্ক ভদ্রলোক, পুঁথি সংগ্রহ করার শখকে কেন্দ্র করে রহস্য আবর্তিত হয়। তিনি একজন প্রকৃত সংগ্রাহক এবং প্রত্যাশিত ক্রেতাদের কাছ থেকে লোভনীয় প্রস্তাব প্রত্যাখ্যান করেন। তবে, একদল লোক তার সংগ্রহ থেকে সবচেয়ে মূল্যবান পাণ্ডুলিপি চুরি করার মনস্থির করে। কাহিনীতে একটি বড় মোড় নেয় যখন চুরির মূল সন্দেহভাজন হত্যা হয়।
দেওনন্দন প্রসাদ যাদব
দেওনন্দন প্রসাদ যাদব বিহার রাজ্যের একজন ভারতীয় রাজনীতিবিদ।
তিনি নির্বাচিত হন ১৯৮৪ ভারতের সাধারণ নির্বাচনে অষ্টম লোকসভায় মুঙ্গের আসন থেকে নির্বাচিত হন। তিনি মুঙ্গের থেকে ৩ বারের সংসদ সদস্য। তিনি ছিলেন সাবেক শিক্ষা মন্ত্রী এবং কেন্দ্রীয় স্কুল সংস্থার সভাপতি।
সাঈদ বদরেয়া
ইআই সাঈদ বদরেয়া (سيد بدرية) একজন মিশরীয়-আমেরিকার অভিনেতা। তিনি ১৯৫৭ সালে মিশরের পোর্ট সাইদে জন্মগ্রহণ করেন।
তিনি চলচ্চিত্র এবং টেলিভিশনে বিভিন্ন চরিত্রে অভিয়ন করেছেন। তিনি আমেরিকার উল্লেখযোগ্য চলচ্চিত্র ইস্ট, আয়রনম্যান, কারগো এবং দ্য ডিক্টেটারে অভিনয় করেছিলেন।
হেনরি উইন
হেনরি (বা হেনরি ) উইন (১৯৯০ - ১৯৮৯) একজন বেলজিয়ান সুরকার এবং পিয়ানোবাদক ছিলেন।
উইন দুটি বেলজিয়ান চলচ্চিত্রের জন্য সঙ্গীত স্কোর রচনা করেছেন এবং "হেনরি উইন এট সেস রাইথমস" নামে একটি দলের সাথে পিয়ানোবাদক হিসাবে কাজ করেছেন।
উইনের রচনাগুলি অন্তত আংশিকভাবে সঙ্গীত প্রকাশনা সংস্থা ""ল'আর্ট বেলজ" দ্বারা প্রকাশিত হয়েছিল, যার সুরকার লিওন ফ্রিংস ।
মুহাম্মদ আফজাল সিন্ধু
মুহাম্মদ আফজাল সিন্ধু ( উর্দু, পাঞ্জাবীمحمد افضل سندھو; জন্ম: ৩১ মার্চ ১৯৩৩) একজন পাকিস্তানি রাজনীতিবিদ এবং আইন প্রণেতা যিনি পাকিস্তানের জাতীয় পরিষদের সদস্য। তার নির্বাচনী এলাকা পাঞ্জাবের বাহাওয়ালনগরে এনএ -১৯১।
জন্ম ও প্রাথমিক জীবন
তিনি পাঞ্জাবের ফিরোজপুরে জন্মগ্রহণ করেছিলেন এবং বাহাওয়ালনগর জেলার হারুনাবাদ শহরের বাসিন্দা। তিনি ব্যাচেলর অফ লস ডিগ্রি অর্জন করেছেন।
রাজনৈতিক ও কর্মজীবন
সিন্ধু পাকিস্তান পিপলস পার্টির (পিপিপি) সঙ্গে যুক্ত ছিলেন এবং দলের প্রধান নেতা হিসাবে বিবেচিত ছিলেন। তিনি এর আগে (২০০৮ থেকে) আইন ও বিচার প্রতিমন্ত্রী হিসাবে দায়িত্ব পালন করেছেন এবং তারপরে ফেডারেল রেলপথ মন্ত্রীর পদে নিযুক্ত হন।   আইনমন্ত্রী হওয়ার আগে তিনি স্বাস্থ্য প্রতিমন্ত্রী ছিলেন। স্বাস্থ্যমন্ত্রী থাকাকালীন তিনি একটি স্বাস্থ্য নীতিমালা তৈরির তদারকি করেছিলেন যা স্নাতকৃত মেডিকেল শিক্ষার্থীদের চিকিত্সায় নতুন করে চাকরি পেতে সক্ষম করেছিল এবং দেশের মেডিকেল কলেজগুলিতে অফিসিয়াল স্বীকৃতি প্রত্যয়িত করার জন্য একটি আরও ভাল কাঠামো তৈরি করেছিল।
২০১২ সালের জুলাইয়ে সিন্ধু পিপিপি থেকে পদত্যাগ করেন = এবং পাকিস্তান তেহরিক-ই-ইনসাফ (পিটিআই) দলে যোগদানের সিদ্ধান্ত ঘোষণা করেন।
সেনতোর
নারী সেনতোর
thumb|নারী সেনতোর নারী সেনতোরদের ‘কেনতোরিডাস’ বলা হয় যদিও প্রথমদিকের গ্রিক পুরান এবং শিল্পকলায় তাদের অস্তিত্ত ছিল না। মেসিডোনিয়ান মোজাইক হলো খ্রিস্টপূর্ব ৪র্থ শতকের একটি নারী সেনতোরের প্রকৃষ্ঠ উদাহরণ। ওভিড হাইলোনোমি নামে এক নারী সেনতোর এর কথা বলে যান যিনি তার স্বামী সাইলারাস লফিথস যুদ্ধে মারা যাবার পর আত্মহত্যা করেন।
নেপলিস এর চিত্রকর্মের এক বর্ণনায় পাওয়া যায় নারী সেনতোররা হলো পুরুষ সেনতোরদের স্ত্রী অথবা বোন যারা তাদের ছেলেমেয়েদের নিয়ে পেলিয়ন পর্বতে বসবাস করত। "How beautiful the Centaurides are, even where they are horses; for some grow out of white mares, others are attached to chestnut mares, and the coats of others are dappled, but they glisten like those of horses that are well cared for. There is also a white female Centaur that grows out of a black mare, and the very opposition of the colours helps to produce the united beauty of the whole." নিকট বর্তমান থেকে সাধারনত নারী সেনতোর এর মতবাদ জনপ্রিয় হওয়া শুরু করে। শেক্সপিয়ার এর কিং লিয়ারের একক্ট ৪, দৃশ্য ৬ এর ১২৪-১২৫ পৃষ্ঠায় দেওয়া আছে, “ডাউন ফ্রম দ্য ওয়াইস্ট দে আর সেনতোরস,/ দ্যো ওমেন অল এভাব”। ডিজনির নির্মিত অ্যানিমেটেড চলচ্চিত্র ‘ফ্যানটাসিয়াতে’ কিছু নারী সেনতোরকে দেখানো হয় যদিও ডিজনি তাদের ‘কেনতোরিডাস’ এর বদলে সেনতোরিতাস বলে অবহিত করে।
সুমিত কুমার সিংহ
সুমিত কুমার সিংহ বিহারের একজন ভারতীয় রাজনীতিবিদ এবং বিহার বিধানসভার সদস্য। সিংহ ২০২০ বিহার বিধানসভা নির্বাচনে স্বতন্ত্র প্রার্থী হিসাবে চকাই বিধানসভা কেন্দ্র থেকে জিতেছিলেন।
রনধির কুমার সিংহ
রনধির কুমার সিংহ ঝাড়খণ্ডের একজন ভারতীয় রাজনীতিবিদ। তিনি ২০১৯ ঝাড়খণ্ড বিধানসভা নির্বাচনে সরথ আসন থেকেভারতীয় জনতা পার্টির সদস্য হয়ে ঝাড়খণ্ড বিধানসভায় নির্বাচিত হন।
গিনি যুদ্ধ
১৪৭৮ সালে পশ্চিম আফ্রিকার গিনি উপসাগরে পর্তুগিজ নৌবহর এবং ক্যাস্তিলিয়ান নৌবহর মধ্যে ক্যাস্তিলিয়ান উত্তরাধিকার যুদ্ধ এর প্রেক্ষাপটে গিনি যুদ্ধ সংঘটিত হয়।
গিনে যুদ্ধের ফলাফল ছিল পর্তুগাল আটলান্টিক এবং আলকাকোভাস শান্তিচুক্তিতে (১৪৭৯) কাইস্টালের সাথে বিতর্কিত অঞ্চলগুলো ভাগ করে নেয়া। ক্যানারি দ্বীপপুঞ্জ ছাড়া অন্য সকল কিছু পর্তুগিজদের নিয়ন্ত্রণে থেকে যায় : গিনি, কেপ ভার্দে, মদিরা, এজোরস এবং ফেজ রাজ্য জয় করার একচেটিয়া অধিকার।
অন্নপূর্ণা মন্দির
অন্নপূর্ণা মন্দির বাংলাদেশের সাতক্ষীরা জেলার সদর উপজেলায় অবস্থিত। অন্নপূর্ণা মন্দির বাংলাদেশের প্রত্নতাত্ত্বিক স্থাপনা হিসেবে স্বীকৃত।
অবস্থান
সাতক্ষীরা সদর উপজেলা থেকে ১ কিলোমিটার পূর্বদিকে অবস্থিত। এলাকাটি মায়ের বাড়ি নামেই পরিচিত।
ইতিহাস
একই স্থানে পাঁচটি ভিন্ন মন্দির।সেগুলি হল- কালী মাতা মন্দির, শিবমন্দির, কালভৈরব মন্দির, অন্নপূর্ণা মন্দির, রাধাগোবিন্দ মন্দির অবস্থিত বলে একত্রে সাতক্ষীরা পঞ্চমন্দির বলা হয়। জমিদার বিষ্ণুরাম চক্রবর্তী এই পঞ্চমন্দির নির্মাণ করেন। নান্দনিকতার সৌন্দর্য্যের দিক থেকে অন্নপূর্ণা মন্দির অন্য মন্দির গুলো থেকে আলাদা। মন্দিরটি ৪৫ ফুট উঁচু। ভূমি থেকে সরু হতে হতে মন্দিরের চূড়া গম্বুজাকৃতির রূপ নিয়েছে। মন্দিরের গায়ে বিভিন্ন টেরাকোটার নকশাওয়ালা ইট ব্যবহার করা হয়েছে। ১৭৯৭ সালে জমিদার বিষ্ণুরাম চক্রবর্তী স্থায়ীভাবে সাতক্ষীরায় বসবাস শুরু করেন। তিনি পূজা অর্চনার নিমিত্তে এই পঞ্চ মন্দির নির্মাণ করেন।
যাতায়াত
সাতক্ষীরা সদর থেকে রিকশা, ভ্যান, ইজিবাইকে করে মায়ের মন্দিরে যাওয়া যায়।
ফাতহুল কাদীর
ফাতহুল কাদীর (আরবী: شرح فتح القدير على الهداية شرح بداية المبتدي) হানাফী মাযহাবের প্রসিদ্ধ কিতাব হেদায়ার ব্যখ্যাগ্রন্থ।
লেখক
এই গ্রন্থের লেখক হলেন- আল্লামা কামালুদ্দীন মুহাম্মদ ইবনে আব্দুল ওয়াহেদ আস-সিওয়াসি। তিনি ইবনে হুমাম এবং কাযীজাদাহ শামসুদ্দীন আহমাদ নামে পরিচিত।
লেখকের জন্ম
ইবনে হুমাম ৭৯০হিজরীতে জন্মগ্রহণ করেন।
রচনাকাল
এই গ্রন্থ হিজরীর নবম শতকে লিপিবদ্ধ করা হয়েছেন।
প্রকাশনা ও খন্ড
গ্রন্থটি বিশ্বের অনেক প্রকাশনী থেকে প্রকাশিত হয়েছে। তন্মধ্যে উল্লেখযোগ্য হলো- দারুল কুতুব আল-ইলমিয়্যাহ ও মাকাতাবাতু রশিদিয়্যাহ। ১০ খণ্ডে লিপিবদ্ধ এই গ্রন্থ বাংলাদেশের ইসলামিক লাইব্রেরিতেও পাওয়া যায়।
সুষমা আহুজা
সুষমা আহুজা হলেন একজন ভারতীয় পরিচালক। তিনি একাধারে একজন লেখক ও অভিনেতা। তিনি হিন্দি এবং তামিল চলচ্চিত্রের পাশাপাশি থিয়েটার প্রযোজনায়ও কাজ করেছেন।
কর্মজীবন
সুষমার কর্মজীবন শুরু হয় অল ইন্ডিয়া রেডিওর গায়ক এবং নৃত্যশিল্পী হিসেবে। অবশ্য হিন্দী থিয়েটার সার্কিটে যাওয়ার আগে তিনি হিন্দি, উর্দু এবং পাঞ্জাবি ইন্ডাস্ট্রিতেও কিছু কাজ করেছিলেন। ১৯৭৭ সালে সুষমা তার স্বামীর চাকরির জন্য পরিবারের সাথে মাদ্রাজে চলে আসেন। সেখানে অভ্যুদয় নামে একটি থিয়েটার গ্রুপের সাথে কাজ শুরু করেন। থিয়েটারটি হিন্দি, তামিল এবং ইংরেজি অনুষ্ঠানগুলি পরিবেশন করতো। থিয়েটারের মধ্য দিয়েই তিনি সিংগাথাম শ্রীনিবাস রাও এবং এলভি প্রসাদ সহ বিখ্যাত চলচ্চিত্র নির্মাতাদের সান্নিধ্যে আসেন। তারা সুষমাকে চলচ্চিত্র পরিচালনা করতে উৎসাহিত করেছিলেন। তারই পরিপ্রেক্ষিতে তিনি পরবর্তীকালে বালু মহেন্দ্র, টি. রামা রাও এবং যশ চোপড়ার অধীনে নবাগত হিসেবে বেশ কয়েকটি চলচ্চিত্রে কাজ করেন।
সুষমা চলচ্চিত্র জগতে একজন অভিনেত্রী, লেখক এবং পরিচালক হিসেবে বেশ ভালো নাম কামিয়েছেন। এর মধ্যে উল্লেখযোগ্য ছিলো ডিডি মেট্রোর অধীনে নির্মিত তারা কি দুনিয়া নামের একটি অ্যানিমেটেড সিরিজ, উয়িরোদু উইরাগা (১৯৯৮) নামের একটি চলচ্চিত্র, যেখানে অজিথ কুমার এবং তার মেয়ে রিচা আহুজা অভিনয় করেছিলেন। চলচ্চিত্রটি সমালোচকদের কাছ থেকে ইতিবাচক মন্তব্যও পেয়েছিলো। তবে এক সমালোচকের মতে, চলচ্চিত্রটির পরিচালনা বাণিজ্যিক ধারার থেকে বের হয়ে আসলেও দূর্বল গল্পের জন্য মুখ থুবড়ে পড়েছে। অন্য একজন সমালোচক শ্রীবিদ্যার ভূমিকার বিশেষ প্রশংসা করে বলেছেন, " চলচ্চিত্রটি দেখার অভিজ্ঞতা ছিলো বেশ আনন্দদায়ক, লোকজন শ্রীবিদ্যার জন্য প্রায় অজিতের মতোই প্রশংসা করেছিল"। সুষমা আহুজার প্রচারবিমুখতায় ছবিটি বাণিজ্যিকভাবে সফল হতে পারেনি। এরপরে তিনি লিটল জন (২০০১) এবং এক আলগ মৌসুম (২০০৩) সহ অন্যান্য চলচ্চিত্রের চিত্রনাট্যে কাজ করেছেন। তার অভিনীত ছবির মধ্যে রয়েছে এম. নাইট শ্যামলানের ইংরেজি চলচ্চিত্র প্রেয়িং উইথ অ্যাঙ্গার (১৯৯২) এবং শ্রীদেবীর টেলিভিশন সিরিজ মালিনী আইয়ার (২০০৪)।
ব্যক্তিগত জীবন
সুষমা আহুজার ৩ জন সন্তান রয়েছে। এর মধ্যে দু’জন অভিনয়ের সাথে যুক্ত রয়েছেন; সুহাস আহুজা এবং রিচা আহুজা। তারা উইরোডু উইরাগা (১৯৯৮) এবং দম দম দম (২০০১) এর মতো চলচ্চিত্রে অভিনয় করেছেন।
৪র্থ মেরিল-প্রথম আলো পুরস্কার
৪র্থ মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের তৃতীয় আয়োজন। ২০০১ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০২ সালে আয়োজিত এই আয়োজন ঢাকার বাংলাদেশ চীন মৈত্রী সম্মেলন কেন্দ্রে অনুষ্ঠিত হয়। অনুষ্ঠানটি উপস্থাপনা করেন হানিফ সংকেত। তিনি দ্বিতীয়বারের মত এই পুরস্কারের উপস্থাপনা করেন।
এই আয়োজনে ১৬টি বিভাগে পুরস্কার প্রদান করা হয়। পাঠক জরিপের ১০টি বিভাগে ৪টি করে মনোনয়ন দেওয়া হয় এবং পাঠকের ভোটে সেরাদের নির্বাচন করা হয়। সমালোচকদের বিচারে ৫টি বিভাগে পুরস্কার প্রদান করা হয়।
আবুল হায়াত অভিজ্ঞান টিভি নাটকের জন্য সেরা নাট্যকার ও সেরা নির্দেশক বিভাগে দুটি মনোনয়ন লাভ করেন। অন্যদিকে গিয়াস উদ্দিন সেলিম দুটি ভিন্ন টিভি নাটকের (হাউজ ওয়াইফ ও পাপ-পূণ্য) জন্য সেরা নাট্যকার ও সেরা নির্দেশক বিভাগে দুটি মনোনয়ন লাভ করেন এবং সেরা নির্দেশক বিভাগে পুরস্কৃত হন।
এই আয়োজনে প্রথমবারের মত আজীবন সম্মাননা প্রদান শুরু হয়। প্রখ্যাত নজরুল সঙ্গীতশিল্পী সোহরাব হোসেনকে আজীবন সম্মাননায় ভূষিত করা হয়।
বিজয়ী ও মনোনীতদের তালিকা
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
থাম্ব|120px|[[সেরা গায়ক বিভাগে মেরিল-প্রথম আলো পুরস্কার|সেরা গায়ক বিভাগে বিজয়ী আসিফ আকবর]]
থাম্ব|120px|[[সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার|সেরা টিভি অভিনেত্রী (সমালোচক) বিভাগে বিজয়ী আফসানা মিমি]] থাম্ব|120px|[[সোহরাব হোসেন আজীবন সম্মাননা গ্রহীতা]]
সুরিনাম জাতীয় ফুটবল দল
সুরিনাম জাতীয় ফুটবল দল (Suriname national football team) হচ্ছে আন্তর্জাতিক ফুটবলে সুরিনামের প্রতিনিধিত্বকারী পুরুষদের জাতীয় দল, যার সকল কার্যক্রম সুরিনামের ফুটবলের সর্বোচ্চ নিয়ন্ত্রক সংস্থা সুরিনামি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৯ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯১৫ সালের ১৭ই আগস্ট তারিখে, সুরিনাম প্রথমবারের মতো আন্তর্জাতিক খেলায় অংশগ্রহণ করেছে; সুরিনামে অনুষ্ঠিত উক্ত ম্যাচে সুরিনাম ব্রিটিশ গায়ানার কাছে ২–১ গোলের ব্যবধানে পরাজিত হয়েছে।
সুরিনাম এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে সুরিনাম এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ১৯৭৭ কনকাকাফ চ্যাম্পিয়নশিপে ষষ্ঠ স্থান অধিকার করা।
হামফ্রি মিয়নালস, মার্লন ফেল্টার, স্টেফানো রিয়সেল, গ্লেওফিলো ভ্লিয়টার এবং ক্লিফটন সান্ডভ্লিয়েটের মতো খেলোয়াড়গণ সুরিনামের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৮ সালের আগস্ট মাসে প্রকাশিত র‌্যাঙ্কিংয়ে সুরিনাম তাদের ইতিহাসে সর্বোচ্চ অবস্থান (৮৪তম) অর্জন করে এবং ২০১৫ সালের ডিসেম্বর মাসে প্রকাশিত র‌্যাঙ্কিংয়ে তারা ১৯১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সুরিনামের সর্বোচ্চ অবস্থান হচ্ছে ৫৪তম (যা তারা ১৯৩৪ সালে অর্জন করেছিল) এবং সর্বনিম্ন অবস্থান হচ্ছে ১৭২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
উমা শঙ্কর সিংহ
উমা শঙ্কর সিংহ (১৭ জানুয়ারী ১৯৪০ - ২৪ জানুয়ারী ২০১৩) একজন ভারতীয় রাজনীতিবিদ ছিলেন। তিনি ভারতীয় সংসদ সদস্য ছিলেন এবং মহারাজগঞ্জ (বিহার লোকসভা কেন্দ্র) প্রতিনিধিত্ব করেছিলেন।
করাচি চেম্বার অফ কমার্স অ্যান্ড ইন্ডাস্ট্রি
করাচি চেম্বার অফ কমার্স অ্যান্ড ইন্ডাস্ট্রি (কেসিসিআই) ১৯৫৯ সালে প্রতিষ্ঠিত হয়েছিল এবং তারপরে থেকেই এটি পাকিস্তানের অর্থনীতির পরিষেবা দিচ্ছে এবং দেশটির উন্নয়ন ও অগ্রগতিতে অবদান রাখছে। কেসিপিআই ব্যক্তিগত কোম্পানিগুলোকে সমর্থন ও সেবা প্রদান এবং সমস্যার সমাধান করতে চেষ্টা করে। একটি সংস্থা হিসেবে, এটি সংবাদ মাধ্যমের তৈরি বিবৃতি এবং করাচি ও পাকিস্তানের মধ্যে বর্তমান অর্থনৈতিক ও আর্থিক বিষয়গুলোর উপর মতামত প্রকাশ করে।